หุ้นแกว่งลงระยะสั้นลบ7.59จุด
ตลาดหุ้นไทย 18 ก.ค.ปิดที่1,216.62จุด ลดลง7.59 มูลค่าการซื้อขาย 14,109.74 ล้านบาท
18 ก.ค. 2555

ตลาดหุ้นไทย 18 ก.ค.ปิดที่1,216.62จุด ลดลง7.59 มูลค่าการซื้อขาย 14,109.74 ล้านบาท




ดัชนีหุ้นไทยช่วงเช้าวันที่ 18 ก.ค.แกว่งตัวลงมาปิดที่ 1,216.62จุด ลดลง7.59จุดลดลง0.62% ดัชนีแกว่งตัวระหว่าง 1,216.51-1,224.81 จุด ด้วยมูลค่าการซื้อขาย 14,109.74 ล้านบาท
นักวิเคราะห์บริษัทหลักทรัพย์(บล.)ดีบีเอสวิคเคอร์สเชื่อว่า ดัชนีมีการแกว่งทำกำไรบ้าง หลังประธานธนาคารกลางสหรัฐ(เฟด)ยังไม่ระบุชัดเจนเกี่ยวกับการออกมาตรการกระตุ้นเศรษฐกิจเพิ่มเติมโดยการใช้มาตรการผ่อนคลายเชิงปริมาณรอบที่สาม(QE3)โดยกล่าวเพียงว่าเศรษฐกิจสหรัฐมีความเสี่ยงมากขึ้นและเฟดพร้อมที่จะออกมาตรการกระตุ้นเศรษฐกิจเพิ่มเติมหากจำเป็น ที่ไม่ได้ต่างจากช่วงก่อนหน้านี้
ดัชนีน่าจะอ่อนตัวระยะสั้นเพราะยังคงมีการซื้อเก็งกำไรผลประกอบการไตรมาส2ปี2555ในช่วงนี้ประกอบกับแรงกดดันทางการเมืองของไทยผ่อนคลายลงแต่ต้องจับตาอย่างใกล้ชิดอีกรอบช่วงปลายก.ค.เพราะจะมีการเปิดประชุมสภาฯรอบใหม่วันที่ 1 ส.ค.นี้